KOMISSION ASETUS (ETY) N:o 859/92, annettu 3 päivänä huhtikuuta 1992, Kroatian ja Slovenian tasavalloista sekä Jugoslaviaan kuuluvista Bosnian ja Hertsegovinan, Makedonian ja Montenegron tasavalloista peräisin olevien tiettyjen naudanlihatuotteiden tuonnissa sovellettavista yksityiskohtaisista säännöistä



Virallinen lehti nro L 089 , 04/04/1992 s. 0026 - 0027

Suomenk. erityispainos Alue 2 Nide 8 s. 0122

Ruotsink. erityispainos Alue 2 Nide 8 s. 0122



KOMISSION ASETUS (ETY) N:o 859/92, annettu 3 päivänä huhtikuuta 1992, Kroatian ja Slovenian tasavalloista sekä Jugoslaviaan kuuluvista Bosnian ja Hertsegovinan, Makedonian ja Montenegron tasavalloista peräisin olevien tiettyjen naudanlihatuotteiden tuonnissa sovellettavista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kroatian ja Slovenian tasavalloista sekä Jugoslaviaan kuuluvista Bosnian ja Hertsegovinan, Makedonian ja Montenegron tasavalloista peräisin olevien tuotteiden tuonnissa yhteisöön sovellettavasta menettelystä 3 päivänä helmikuuta 1992 annetun neuvoston asetuksen (ETY) N:o 545/92(1) ja erityisesti sen 10 artiklan, sekä katsoo, että asetuksen (ETY) N:o 545/92 7 artiklassa otetaan yksipuolisesti käyttöön erityinen tuonnin menettely Kroatian ja Slovenian tasavalloista sekä Jugoslaviaan kuuluvista Bosnia-Hertsegovinan, Makedonian ja Montenegron tasavalloista peräisin olevalle pikkuvasikanlihalle; tuotteiden tuomiseksi yhteisöön alennetuin tuontimaksuin on niiden mukaan liitettävä erityinen yhteisön laatima todistus; tämän uuden todistuksen käyttöönottoa odotettaessa olisi siirtymäkauden ajan käytettävä komission asetuksen (ETY) N:o 1368/88(2), sellaisena kuin se on muutettuna asetuksella (ETY) N:o 3886/88(3), liitteessä I olevaa todistusmallia ja määrättävä näissä tasavalloissa todistuksia antavat elimet, ja asetuksen (ETY) N:o 545/92 12 artiklan mukaisesti tätä uutta tuonnin menettelyä sovelletaan 1 päivästä tammikuuta 1992; olisi siis säädettävä yksityiskohtaisista säännöistä, jotka koskevat tuontimaksun osittaista palauttamista asianomaisen pyynnöstä ja tietyin edellytyksin tämän asetuksen soveltamisalaan kuuluvien ja yhteisöön 1 päivän tammikuuta 1992 ja 5 päivän huhtikuuta 1992 välisenä aikana tuotujen tuotteiden osalta; palautettava summa vastaa suuruudeltaan elävien nautojen ja muun kuin jäädytetyn naudanlihan tuontimaksujen vahvistamisesta 3 päivänä huhtikuuta 1992 annetun komission asetuksen (ETY) N:o 853/92(4), liitteessä olevien 2 ja 4 sarakkeen tuontimaksujen erotusta, ja summaa sovelletaan 6 päivästä huhtikuuta 1992, ON ANTANUT TÄMÄN ASETUKSEN: 1 artikla 1. Tuonnissa kannettavia, asetuksen (ETY) N:o 545/92 7 artiklassa tarkoitettuja alennettuja maksuja sovelletaan ainoastaan tuotteisiin, joihin on liitetty edellä mainitun asetuksen 7 artiklan 3 kohdassa tarkoitettu todistus. 2. Tämän todistuksen malli on asetuksen (ETY) N:o 1368/88 liitteessä I. 3. Todistuksen antamista ja käyttöä koskevien yksityiskohtaisten sääntöjen osalta sovelletaan soveltuvin osin asetuksen (ETY) N:o 1368/88 2, 3 ja 4 artiklaa, 5 artiklan 2 kohtaa sekä 6 ja 7 artiklaa. 4. Todistus on voimassa ainoastaan, jos tämän asetuksen liitteen I luettelossa oleva todistuksen antava elin on varustanut sen asianmukaisella hyväksymismerkinnällä. 2 artikla Asianomaisten pyynnöstä, ja jos todistetaan, että jäsenvaltioissa 1 päivän tammikuuta 1992 ja 5 päivän huhtikuuta 1992 välisenä aikana vapaaseen liikkeeseen luovutettuihin tuotteisiin on liitetty 1 artiklan 2 kohdassa mainittu ja joko tämän asetuksen liitteessä I ilmoitetun elimen tai liitteessä II mainitun elimen hyväksymismerkinnällä varustettu todistus, jos todistuksen antamispaikka sijaitsee jonkin asetuksen (ETY) N:o 545/92 1 artiklassa mainitun tasavallan maantieteellisellä alueella, jäsenvaltioiden on palautettava asetuksen (ETY) N:o 853/92 liitteessä olevien 2 ja 4 sarakkeen tuontimaksujen välinen erotus. 3 artikla Tämä asetus tulee voimaan 6 päivänä huhtikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä huhtikuuta 1992. Komission puolesta Ray MAC SHARRY Komission jäsen (1) EYVL N:o L 63, 7.3.1992, s. 1 (2) EYVL N:o L 126, 20.5.1988, s. 26 (3) EYVL N:o L 346, 15.12.1988, s. 22 (4) EYVL N:o L 89, 4.4.1992, s. 11 LIITE I Todistuksen antavat elimet: - Kroatian tasavalta: "euroinspekt", Zagreb, Kroatia, - Slovenian tasavalta: "inspect", Ljubljana, Slovenia. LIITE II Todistuksen antava elin: "savezni trzisni inspektorat", Belgrad.